Kemenn a-berzh Emglev An Tiegezhioù    A-benn di sul e vo ur gerzhadeg vras e Pariz da lavarout sklaer ez eus kalz re a vugale lazhadeget e kof o mammoù.  Ur babig war bemp a vez diforc'het evel-se bep bloaz e Frañs, ouzhpenn 200.000 !  Ni a lavar : DOUJAÑS D'AR VUHEZ O C'HENEL !    Ar sizhun a zeu e vo kaoz e kambr ar Gannaded eus an helazherezh (pe  euthanaziezh).  N'eus ket lec'hioù a-walc'h evit ober war-dro an dud a zo degouezhet e dibenn o buhez.  Ret eo kreskiñ niver al lec'hioù-se, ral-tre e Breizh, ha n'eo ket 'pikañ' an dud d'en em zizober anezho ha da gempouezhañ aesoc'h kontoù ar retredoù ha re ar C'hedskor.  Ni a lavar : DOUJAÑS D'AR VUHEZ OC'H ECHUIÑ !    Ar sizhun a zeu c'hoazh Kuzul ar Vonreizh a lavaro e soñj diwar-benn eurediñ an dud heñvelrev.  E-keit ha ma vez graet pep tra evit diskar ar Familh e Frañs, gant  a-bep seurt lezennoù diniver,  ne chom, koulz lavaret, nemet ar veleien hag an dud heñvelrev a vefe 'berzhet' outo eurediñ.  Betek gouzout ar vugale o deus ar Gwir naturel da gaout o gwir dad hag o gwir vamm evit ober o c'hresk.  Ni a lavar : DOUJAÑS DA ENSAVADUR AN TIEGEZH !    Gervel a ra EAT hec'h izili hag an holl dud a volontez vat da skrivañ d'o c'hannad ha d'o senatour a-benn lavarout dezho :  YA D'AR VUHEZ !      EMGLEV AN TIEGEZHIOU    Ho kannad :  http://www.assemblee-nationale.fr/qui/communes/recherche_new.asp  Ho senadour : http://www.senat.fr/senateurs/sencir.html    Skrivit dezho e brezhoneg ha roit keloù deomp,  ha, ma n'hoc'h eus ket amzer,  kasit dezho an destenn hon eus kaset deoc'h.    Ma n'anavezit ket EAT, kit d'ober un dro war hol  lec'hienn : http://kannadig.pagesperso-orange.fr/  .